Heinrich Döring (biskop)

**Johann Heinrich Döring** S.J., også *Johann Heinrich Döring* (født 13. september 1859 i Bocholt i Provinsen Rhinland i Kongedømmet Preussen i Det tyske forbund, død 17. desember 1951 i Poona i India) var en tysk jesuitt og biskop av Poona, med personlig tittel som erkebiskop.
## Liv og virke
### Bakgrunn
Heinrich Döring ble født som den andre av fire barn. Han gikk på barneskoln og den høyere sivile skole, et progymnasium grunnlagt i 1861. Deretter ble han uteksaminert fra Paulinum Gymnasium i Munster i 1877, og etter endt skolegang begynte han å studere teologi i Munster og Innsbruck.
### Prest
Etter prestevielsen, som han mottok 21. desember 1882 i Regensburg, ble han frem til 1890 kapellan ved St. Margarete-kirken i Wadersloh. Deretter dro han til Blijenbeek i Nederland for å bli novise hos jesuittene. Han tilbrakte to år der og deretter tre år i Storbritannia, hvor han utførte pastoralt arbeid i et arbeiderklasseområde i London og viet seg til supplerende filosofiske og teologiske studier. 

I 1895 ble han sendt til Britisk India som misjonær og ankom Bombay 7. juli 1895. Som misjonær tilbrakte han mesteparten av livet i India. 
### Biskop i Britisk India
Den 7. september 1907 ble han utnevnt til biskop av Poona og mottok bispevielsen den 8. november 1907 av Hermann Jürgens, erkebiskop av Bombay; medkonsekratorer var Abbondio Cavadini S.J., biskop av Mangalore, og Pierre-André Viganò S.J., biskop av Hyderabad. På dette tidspunkt kunne Döring allerede se tilbake på tolv års aktivitet på misjonsstasjonen han hadde etablert i Walan. Under et besøk i Roma ble han overrumplet avr utbruddet av første verdenskrig, og var lenger i stand til å returnere til India fordi britene nektet ham innreise dit. 

Han kom så til *Ignatiuskolleg* i Valkenburg i Nederland. Da han fortsatt ikke fikk komme inn i India etter krigens slutt, frasa han seg embetet som biskop 16. juni 1921, slik at det kunne overtas av en annen.

For å etablere et romersk-katolsk bispedømme i Japan ble Döring sendt dit av pave Benedikt XV, utnevnt til apostolisk vikar i Hiroshima 16. juni 1921. Samtidig ble han utnevnt til titulærerkebiskop av *Madytus*. Den 4. mai 1923 ble det apostoliske vikariat Hiroshima opprettet.

Den 14. juli 1927 gjenutnevnte pave Pius XI til biskop av Poona, med den personlige tittel erkebiskop *[[pro hac vice]]*. Bispestolen hadde vært ledig siden han ble innvilget avskjed og ble nå ledet av ham i ytterligere 21 år. I en alder av 89 trakk han seg tilbake 15. januar 1948, og ble titulærerkebiskop av *Anazarbus*. 

Den 24. august 1949 bispeviet han sin etterfølger, den lokale prest Andrew Alexis D'Souza, som ble biskop av Poona.

Döring døde 17. desember 1951 i Poona som følge av et fall.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Erkebiskop George Porter, S.J. (1825-1989 ) *1887
* Erkebiskop Andrea Aiuti (1849-1905) *1887
* Erkebiskop Emmanuel Alfonso van den Bosch, O.F.M. Cap. (1854-1921) *1891
* Biskop Godefroid Pelckmans, O.F.M. Cap. (1854-1904) *1893
* Erkebiskop Brice Meuleman, S.J. (1862-1924) *1902
* Erkebiskop Hermann Jürgens (Juergens), S.J. (1847-1916) *1907
* Erkebiskop *Heinrich Döring* (1859-1951) *1907

## Litteratur
* Friedrich Reigers: *Die Stadt Bocholt während des neunzehnten Jahrhunderts*. Temming, Bocholt 1907, 2. Nachtrag, s. 323 (Digitalisat).

## Referanser